Akademický senát

Slovenskej technickej univerzity v Bratislave

28.10.2019

**Návrh dodatku číslo 4**

**k Organizačnému poriadku**

**Univerzitného vedeckého parku**

**Slovenskej technickej univerzity v Bratislave**

Predkladá: **prof. Ing. Miroslav Fikar, DrSc.**

rektor

Vypracoval: **JUDr. Marcel Michalička**

Právny a organizačný útvar

Zdôvodnenie: Úprava Organizačného poriadku Univerzitného vedeckého parku STU potrebná na odstránenie nedostatkov zistených kontrolou Najvyššieho kontrolného úradu SR.

Návrh uznesenia: Akademický senát Slovenskej technickej univerzity v Bratislave prerokoval návrh Dodatku číslo 4 k Organizačnému poriadku Univerzitného vedeckého parku STU a odporúča rektorovi predmetný dodatok vydať.

**Dodatok číslo 4**

**k Organizačnému poriadku**

**Univerzitného vedeckého parku**

**Slovenskej technickej univerzity v Bratislave**

číslo: 1/2013 – OP zo dňa 25. 06. 2013

v znení dodatkov číslo 1 až 3

Dátum: 28. 10. 2019

**Slovenská technická univerzita v Bratislave, Vazovova 5, 812 43 Bratislava**

V Bratislave, dňa 28.10.2019

Rektor Slovenskej technickej univerzity v Bratislave (ďalej tiež ako „STU“) v súlade s článkom 8 bod 2 Organizačného poriadku Univerzitného vedeckého parku Slovenskej technickej univerzity v Bratislave číslo 1/2013 – OP zo dňa 25. 06. 2013 v znení dodatku číslo 1 zo dňa 25. 02. 2014, dodatku číslo 2 zo dňa 30. 06. 2015 a dodatku číslo 3 zo dňa 18. 12. 2015 (ďalej tiež „Organizačný poriadok UVP STU“), po prerokovaní v Akademickom senáte STU dňa 28. októbra 2019 vydáva nasledovný

**dodatok číslo 4**

**k Organizačnému poriadku Univerzitného vedeckého parku**

**Slovenskej technickej univerzity v Bratislave:**

**Článok I.**

Organizačný poriadok UVP STU a mení a dopĺňa nasledovne:

1. V článku 1 sa za bod 4 vkladá nový bod 5, ktorý znie:

„5) Koordináciu činností regionálnych centier UVP STU, ktoré sú definované v článku 3 bod 1 tohto organizačného poriadku zabezpečuje univerzitné pracovisko Projektové stredisko STU.“.

Doterajší bod 5 sa označuje ako bod 6.

1. V článku 2 bod 4 znie:

„4) V rámci UVP STU sa zriaďuje univerzitný vedecký park s lokalizáciou v Bratislave a univerzitný vedecký park s lokalizáciou v Trnave. Univerzitný vedecký park s lokalizáciou v Bratislave (ďalej tiež ako „UVP STU BA“) tvoria dve samostatné regionálne centrá, a to UVP STU BA Mlynská dolina a UVP STU BA CENTRUM.“.

1. Článok 2 sa dopĺňa bodom 5, ktorý znie:

„5) UVP STU v je v rámci svojich činností ako aj v spolupráci s inými subjektmi povinný viesť evidenciu prístrojových denníkov tak, aby bolo možné identifikovať použitie zariadení. Zodpovedné za vedenie prístrojových denníkov je pracovisko, v ktorého evidencii majetku sa daný prístroj nachádza. Podrobnosti prístrojového denníka sú uvedené v prílohe č. 1 tohto organizačného poriadku.“.

1. V článku 3 bod 1 znie:

„1) UVP STU zabezpečuje plnenie svojich činností prostredníctvom nasledujúcich zložiek uvedených v tomto bode tak, aby boli kompatibilné s riadením na fakultách nasledovne:

1. Regionálne centrum UVP STU BA Mlynská dolina je lokalizované na Fakulte elektrotechniky a informatiky STU a Fakulte informatiky a informačných technológií STU,
2. Regionálne centrum UVP STU BA CENTRUM je lokalizované na Fakulte chemickej a potravinárskej technológie STU, Strojníckej fakulte STU, Fakulte architektúry STU a Stavebnej fakulte STU,
3. UVP STU Trnava (UVP STU Trnava – Cambo) je lokalizovaný na Materiálovotechnologickej fakulte STU,
4. Útvar centier excelentnosti a kompetenčného centra je lokalizovaný na Fakulte elektrotechniky a informatiky STU, Fakulte informatiky a informačných technológií STU, Fakulte chemickej a potravinárskej technológie STU, Strojníckej fakulte STU, Fakulte architektúry STU a Stavebnej fakulte STU,
5. Centrum STU pre nanodiagnostiku,
6. SlovakION je lokalizovaný na Materiálovotechnologickej fakulte STU,
7. Vedecko-technologický park a vzdelávacie centrum pre projekt veľkoobjemových nádrží je lokalizovaný na Stavebnej fakulte STU,
8. Vedecko-technologický park a vzdelávacie centrum pre projekt studne je lokalizovaný na Stavebnej fakulte STU.“.
9. V článku 3 bod 2 sa druhý odsek označuje ako bod 3.

Doterajšie body 3 a 4 sa označujú ako body 4 a 5.

1. Článok 4 sa dopĺňa bodom 6, ktorý znie:

„6) Univerzitné pracovisko Projektové stredisko STU zabezpečuje administratívne a koordinačné činnosti Rady UVP STU.“.

1. V článku 5 bod 3 znie:

„Návrh rozpočtu UVP STU každoročne pripravujú riaditelia, a to s cieľom efektívneho vynakladania a naplnenia podmienky udržateľnosti UVP STU zo zdrojov v zmysle bodu 1 tohto článku.“.

1. Článok 5 sa dopĺňa bodom 4, ktorý znie:

„Čerpanie rozpočtu UVP STU sa oddelene účtuje, vykazuje a eviduje s osobitným zreteľom na prostriedky z podnikateľskej činnosti.“.

1. Organizačný poriadok UVP STU sa dopĺňa prílohou číslo 1 „Náležitosti prístrojového denníka“, ktorá tvorí prílohu číslo 1 tohto dodatku.

**Článok II.**

1. Tento dodatok číslo 4 k Organizačnému poriadku UVP STU bol prerokovaný Akademickým senátom STU dňa 28. októbra 2019.
2. Tento dodatok číslo 4 k Organizačnému poriadku UVP STU nadobúda platnosť dňom jeho prerokovania v Akademickom senáte STU a účinnosť 1. novembra 2019.

prof. Ing. Miroslav Fikar, DrSc.

rektor

**Príloha číslo 1**

**k Dodatku číslo 4**

**k Organizačnému poriadku**

**Univerzitného vedeckého parku**

**Slovenskej technickej univerzity v Bratislave**

číslo: 1/2013 – OP zo dňa 25. 06. 2013

v znení dodatkov číslo 1 až 3

**Náležitosti prístrojového denníka**

**Náležitosti prístrojového denníka:**

1. Záhlavie prístrojového denníka musí obsahovať minimálne tieto náležitosti: logo STU, logo operačného programu v rámci ktorého bol prístroj zakúpený, logo EU príslušného fondu,
2. Hlavička prístrojového denníka obsahuje minimálne tieto náležitosti:

registračné číslo projektu, názov projektu, príjemca/partner, názov prístroja, inventárne číslo, umiestnenie (miestnosť/ pracovisko), vedúci pracoviska, cena prístroja, osoba zodpovedná za prístroj

1. Prehľad využitia prístroja obsahuje minimálne tieto náležitosti:

dátum, čas výkonu práce od - do, využitie (grant, projekt, zákazka), riešiteľ grantu/projektu/zákazky, podpis používateľa prístroja.